د انټرنیټ آرشیف

د انټرنیټ آرشیف یو امریکایی وړیا ډیجیټل کتابتون ویب پاڼه ده چې په 1996 کي د بریوسټر کاهل لخوا رامنځ ته سول.    دا ویبپاڼه پخپل ځان کي د معلوماتي بریښنایي موادو لکه ویبځای، سافټویر غوښتنلیکونه، غږیږ مواد، آډیو ویژول او چاپ توکو چوپړتیاوي وړاندي کوي. د 2024 کال د سپتمبر پر 5 نېټه د آرشیف د موادو ټوله اندازه 42.1 میلیونه چاپي موادو، 13 میلیونه ویډیوګانو، 1.2 میلیونه پوستغالو، 14 میلیونه غږیږو فایلونو، 5 میلیونه انځورونو، 272660 کنسرتونو او 866 میلیارده ویبپاڼو ته رسېدل. 

د انټرنیټ آرشیف خلکو ته اجازه ورکوي ترڅو خپله ډاټا یادي ویبپاڼي ته پورته او همدارنګه کښته کړي. همدا ډول یاده ویبپانه د نورو هغه موادو لاسرسي ته هم لاره هواروي چي د خلکو له لوري په وړیا توګه پکښي ځای پر ځای سوي وي. په عمومي توګه آرشیف د کتاب ډیجیټل کولو ډیری پروژې په ځان کي لري.